Najlacnejší 16 GB iPad mini s Retina displejom a Wi-Fi bude teda u nás stáť 389 eur. V porovnaní s predošlou generáciou ale ide o zvýšenie ceny v prípade rovnakého modelu o rovných 60 eur. iPad Air s kapacitou pamäte 16 GB a Wi-Fi štartuje na cene 479 eur. Ceny jednotlivých modelov si môžete pozrieť v tabuľke nižšie.
|Zariadenie||Kapacita||Wi-Fi verzia||Cellular (3G a 4G) verzia|
|iPad Mini s Retina displejom||16 GB||389 €||509 €|
|32 GB||479 €||599 €|
|64 GB||569 €||689 €|
|128 GB||659 €||779 €|
Problémy s výrobou displejov
Dopyt po nových iPadoch mini však zrejme bude opäť veľký a Apple kvôli výrobným problémom týkajúcich sa Retina displejov ich podľa skorších informácií asi nebude stíhať dodávať. Otázne teda je aj to, koľko iPadov mini sa vôbec dostane na Slovensko a ako dlho sa bude čakať za jednotlivými modelmi. Problém s dodávkami tabletov bude zrejme pretrvávať minimálne do konca tohto roka.
Firmy Sharp a LG Display, ktoré displeje momentálne pre Apple vyrábajú, totiž údajne nestíhajú vyrobiť adekvátne množstvo displejov. Apple sa tak podľa japonských novín Nikkei obrátil so žiadosťou o pomoc pri výrobe displejov paradoxne na svojho najväčšieho rivala – kórejský Samsung. Dôvodom má byť jeho technologická vyspelosť a dostatočná produkčná kapacita pre ich výrobu.
K téme
Nový iPad Air je príjemne ľahký a veľmi tenký, pričom ponúka krásny Retina displej a nadštandardný výkon.